GREEK SUPREME COURT DECISION

Decision ID: 434/2024
Decision Number: 434
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή-Εισηγήτρια, Ελένη Μπερτσιά, Διονύσιο Παλλαδινό και Παναγιώτα Πασσίση, Αρεοπαγίτες. Συνήλθε σε δημόσια συνεδρίαση στο Κατάστημά του στις 23 Ιανουαρίου 2024, με την παρουσία του Αντεισαγγελέα του Αρείου Πάγου Βασιλείου Παππαδά (γιατί κωλύεται η Εισαγγελέας) και του Γραμματέα Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου G. K. του E., κατοίκου Αθηνών, ο οποίος δεν εμφανίσθηκε, για αναίρεση της 150/2023 απόφασης του Πενταμελούς Εφετείου Θράκης. Το Πενταμελές Εφετείο Θράκης με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 9-11-2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό 1060/2023 Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η από 9-11-2023 αίτηση αναίρεσης,

Judges: Ελένη Κατσούλη, Γεωργία Κατσιμαγκλή-Εισηγήτρια, Ελένη Μπερτσιά, Διονύσιο Παλλαδινό, Παναγιώτα Πασσίση

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή-Εισηγήτρια, Ελένη Μπερτσιά, Διονύσιο Παλλαδινό και Παναγιώτα Πασσίση, Αρεοπαγίτες. Συνήλθε σε δημόσια συνεδρίαση στο Κατάστημά του στις 23 Ιανουαρίου 2024, με την παρουσία του Αντεισαγγελέα του Αρείου Πάγου Βασιλείου Παππαδά (γιατί κωλύεται η Εισαγγελέας) και του Γραμματέα Χαράλαμπου Αθανασίου, για να δικάσει την αίτηση του αναιρεσείοντος - κατηγορουμένου G. K. του E., κατοίκου Αθηνών, ο οποίος δεν εμφανίσθηκε, για αναίρεση της 150/2023 απόφασης του Πενταμελούς Εφετείου Θράκης. Το Πενταμελές Εφετείο Θράκης με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 9-11-2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό 1060/2023 Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η από 9-11-2023 αίτηση αναίρεσης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του Κ.Ποιν.Δ. [που κυρώθηκε με το Ν. 4620/2019 (Φ.Ε.Κ. 96/11-6-2019, τεύχος πρώτο), με έναρξη ισχύος την 1η Ιουλίου 2019]: "Ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155 - 162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ή στην Ολομέλειά του". Περαιτέρω, σύμφωνα με τις διατάξεις του άρθρου 155 παρ. 2 και 3 του Κ.Ποιν.Δ. όπως αντικαταστάθηκε με το άρθρο 2 Ν. 4937/2022 (ΦΕΚ Α' 106/2-6-2022) αν η επίδοση δεν είναι εφικτή σύμφωνα με την παρ. 1 ή συντρέχουν εξαιρετικοί λόγοι κατά την κρίση του αρμόδιου εισαγγελέα που μνημονεύονται στην παραγγελία προς επίδοση, διενεργείται φυσική επίδοση με παράδοση του εγγράφου στα χέρια του ενδιαφερομένου διαδίκου ή μάρτυρα, από επιμελητή ποινικών - πολιτικών δικαστηρίων και εισαγγελιών ή δικαστικό επιμελητή. Αν δεν βρεθεί στην κατοικία του ο ενδιαφερόμενος ή ο σύνοικος ή ο οικιακός βοηθός ή θυρωρός, όποιος κάνει την επίδοση επικολλά τον ως άνω φάκελο στην πόρτα της κατοικίας. Αν η θυροκόλληση έγινε επειδή τα πρόσωπα που αναφέρονται στην παρ. 2 αρνήθηκαν να πάρουν το επιδιδόμενο έγγραφο ή απουσίαζαν ή δεν υπήρχαν, επιδίδεται αντίγραφο του εγγράφου αυτού στο διορισμένο αντίκλητο του ενδιαφερομένου διαδίκου, ανεξάρτητα αν ο διορισμός του ήταν ή όχι υποχρεωτικός από το νόμο, ενώ, σύμφωνα με το άρθρο 156 παρ. 1 του Κ.Ποιν.Δ., όπως αντικαταστάθηκε με το άρθρο 3 Ν. 4937/2022, ωσότου η απόφαση γίνει αμετάκλητη, κάθε έγγραφο της προδικασίας και της διαδικασίας στο ακροατήριο, καθώς και κάθε άλλο ποινικό δικόγραφο, επιδίδεται εγκύρως στον κατηγορούμενο αν η επίδοση γίνει με φυσικό τρόπο στη διεύθυνση της κατοικίας ή της διαμονής του, που δηλώθηκε τελευταία από τον ίδιο ή τον συνήγορό του, ή που αναγράφεται στην έκθεση ή στο δικόγραφο άσκησης του ενδίκου μέσου ή στη δήλωση αναίρεσης της παρ. 2 του άρθρου 473. Επομένως, σύμφωνα με τις προεκτιθέμενες διατάξεις, εάν ο αναιρεσείων δεν κλητευθεί καθόλου ή δεν κλητευθεί νομίμως και εμπροθέσμως, σύμφωνα με τα άρθρα 155 - 162 και μέσα στην προθεσμία του άρθρου 166 ΚΠοινΔ, στο ακροατήριο του δικαστηρίου του Αρείου Πάγου, ούτε εμφανιστεί ενώπιον του Δικαστηρίου αυτού, κατά τη δικάσιμο που ορίστηκε για τη συζήτηση της αίτησης αναίρεσής του, η συζήτηση επ' αυτής, μετά από αυτεπάγγελτη έρευνα, κηρύσσεται απαράδεκτη (ΑΠ 827/2021). Στην προκείμενη περίπτωση, φέρεται προς συζήτηση ενώπιον του Δικαστηρίου τούτου η από 9-11-2023 αίτηση του G. K. του E. και της T., που ασκήθηκε από τον ίδιο τον αναιρεσείοντα με δήλωσή του στην Εισαγγελέα του Αρείου Πάγου, την 10-11-2023 και έλαβε αριθμό πρωτ. 8336/10-11-2023, για αναίρεση της υπ' αριθμ. 150/2023 απόφασης του Πενταμελούς Εφετείου Θράκης, το οποίο δίκασε σε δεύτερο βαθμό και κήρυξε τον κατηγορούμενο και ήδη αναιρεσείοντα ένοχο για την αξιόποινη πράξη της απόπειρας παραλαβής από σημείο εισόδου, με σκοπό την προώθησή τους στο εσωτερικό της χώρας, πολιτών τρίτων χωρών, χωρίς δικαίωμα εισόδου στην Ελλάδα, από δύο και περισσότερους ενεργούντες από κοινού και κατά συρροή, με το ελαφρυντικό του άρθρου 84 παρ. 2 στοιχ. α' ΠΚ και τον καταδίκασε σε συνολική ποινή φυλάκισης επτά (7) ετών. Η κρινόμενη αίτηση αναίρεσης προσδιορίστηκε και συζητήθηκε κατά την παρούσα δικάσιμο της 23-1-2024, κατά την οποία ο αναιρεσείων, όπως προκύπτει από τα ταυτάριθμα πρακτικά, δεν παραστάθηκε, ούτε εκπροσωπήθηκε από πληρεξούσιο δικηγόρο. Όμως, από την παραδεκτή επισκόπηση των εγγράφων της δικογραφίας προκύπτει ότι δεν κλητεύθηκε ο αναιρεσείων - κατηγορούμενος, προκειμένου να παραστεί στην ανωτέρω αναφερόμενη στην αρχή της παρούσας συνεδρίαση. Ειδικότερα, στη δικογραφία επισυνάπτονται α) το από 4/12/2023 αποδεικτικό του Λ. Χ., επιμελητή Εισαγγελίας του Αρείου Πάγου, από το οποίο προκύπτει ότι η υπ' αριθμ. 1060/2023 κλήση του Εισαγγελέα του Αρείου Πάγου για τη συζήτηση της κρινόμενης αίτησης αναίρεσης επιδόθηκε με θυροκόλληση στη διεύθυνση που δήλωσε ο αναιρεσείων στο δικόγραφο της κρινόμενης αίτησης αναίρεσης (Αθήνα,…..), πλην όμως το καλούμενο να παραστεί στη συζήτηση αυτής κατά την παρούσα δικάσιμο της 23-1-2024, είναι άλλο πρόσωπο και δη ο K. E. του T. και όχι ο αναιρεσείων - κατηγορούμενος, τα στοιχεία του οποίου είναι G. K. του E. και της T. και β) και το από 1-12-2023 αποδεικτικό της Μ. Χ., επιμελήτριας της Εισαγγελίας Πρωτοδικών Θεσσαλονίκης, από το οποίο προκύπτει ότι η προαναφερόμενη κλήση του Εισαγγελέα του Αρείου Πάγου για τη συζήτηση της κρινόμενης αίτησης αναίρεσης επιδόθηκε, στο διορισμένο από τον αναιρεσείοντα με το δικόγραφο αυτής, αντίκλητό του, δικηγόρο Θεσσαλονίκης Κ. Κ. του Γ., πλην όμως με αναφερόμενο ως κατηγορούμενο - αναιρεσείοντα άλλο πρόσωπο και δη τον K. E. του T. και όχι τον αναιρεσείοντα, τα στοιχεία του οποίου είναι, όπως προεκτέθηκε, διαφορετικά. Με τα δεδομένα αυτά και σύμφωνα με όσα έχουν εκτεθεί στην προηγηθείσα νομική σκέψη, εφόσον ο αναιρεσείων - κατηγορούμενος δεν κλητεύθηκε για να παραστεί στη συζήτηση της κρινόμενης αίτησης αναίρεσης και ο ίδιος δεν εμφανίστηκε στο ακροατήριο του Δικαστηρίου τούτου, ούτε εκπροσωπήθηκε από πληρεξούσιο δικηγόρο όταν εκφωνήθηκε η υπόθεση στη σειρά της κατά την ανωτέρω δικάσιμο, πρέπει, να κηρυχθεί απαράδεκτη η συζήτηση της υπό κρίση αίτησης αναίρεσης.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Κηρύσσει απαράδεκτη τη συζήτηση της υπό κρίση από 9-11-2023 αίτησης του αναιρεσείοντος - κατηγορούμενου G. K. του E. και της T., κατοίκου Αθηνών, οδός……, η οποία ασκήθηκε με δήλωση που επιδόθηκε στην Εισαγγελέα του Αρείου Πάγου την 10-11-2023 και έλαβε αριθμό πρωτοκόλλου 8336/10-11-2023, για αναίρεση της υπ' αριθμ. 150/2023 απόφασης του Πενταμελούς Εφετείου Θράκης. Κρίθηκε και αποφασίσθηκε στην Αθήνα στις 5 Μαρτίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 6 Μαρτίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 155 παρ. 2, άρθρο 2, άρθρο 156 παρ. 1, άρθρο 3, άρθρου 473, άρθρου 84 παρ. 2 στοιχ. α', άρθρου 512, άρθρου 155, άρθρο 156, άρθρου 84
Article Codes: ΠΚ
Law References: nan
Total Articles Cited: 11

DATES MENTIONED: 9-11-2023|11-6-2019|2-6-2022|10-11-2023|23-1-2024|4-12-2023|1-12-2023|23-01-2024|05-03-2024|06-03-2024

SOURCE: https://areiospagos.gr/nomologia/apofaseis_DISPLAY.asp?cd=PE8YC20PCNPFP257E7D520WYP69GWW&apof=434_2024&info=ΠΟΙΝΙΚΕΣ -  ΣΤ